### Príloha č. 11

**k vyhláške č. .../2008 Z. z.**

# Kritériá zaradenia zverníc do kvalitatívnych tried

Tabuľka č. 1

|  |  |  |  |
| --- | --- | --- | --- |
| Kvalitatívna trieda | Najnižšie zastúpenie drevín v % z porastovej plochy | Optimálne zastúpeniegaštana, pagaštana + plánky v % z plochy zvernice | Optimálna výmera úživných plôch v % z plochy zvernice |
| listnáče | z toho duby | políčka | TTP | ohryzové plochy |
| I. | 90 + | 60 + | 1-2 % | 1 | 2 – 3 | 1 |
| II. | 75-89 | 45-59 | 2 | 3 – 4 | 2 |
| III. | 60-74 | 30-44 | 3 | 4 – 5  | 3 |
| IV. | 30-59 | 10-29 | 4 | 5 + | 4 |

Ak kvalitatívnu triedu zvernice nemožno jednoznačne určiť podľa zastúpenia listnatých drevín, najmä dubov, určí sa interpoláciou. Napríklad zastúpenie listnatých drevín bude tvoriť 85 %, čo zodpovedá II. akostnej triede, ale zastúpenie dubov bude tvoriť len 25 %, čo zodpovedá IV. akostnej triede. Výsledná akostná trieda bude III.

Ak by pri interpolácii kvalitatívna trieda patrila medzi jednotlivé triedy, napr. 2,5 - 3,5 a pod., zaokrúhli sa smerom nahor alebo nadol podľa momentálneho zastúpenia gaštana, pagaštana a plánok. Keď zastúpenie uvedených drevín dosahuje 1-2 % z plochy zvernice, určí sa vyššia akostná trieda, v opačnom prípade nižšia.

Pri výskyte spodných vrstiev listnatých drevín v ihličnatých porastoch sa tieto chápu ako listnaté. Takéto prípady sú najmä v borovicových porastoch, alebo v smrekových a smrekovcových porastoch so zakmenením 0,7 a menej.

Pre zaraďovaní diviačích zverníc do kvalitatívnych tried je rozhodujúce zastúpenie dubov. Z listnatých drevín je po duboch najvýznamnejší buk.

Vo veľkých zverniciach, ktoré presahujú optimálnu výmeru a celá výmera lesa nie je zaradená do lesov osobitného určenia z dôvodu poľovníctva, môže sa kvalitatívna trieda zvernice znížiť najviac o jednu triedu.

V špeciálnych diviačích zverniciach musí byť vyššie zastúpenie políčok ako lúk a ohryzových plôch.

V diviačích zverniciach sa namiesto pagaštana požaduje gaštan.

### Určenie normovaných kmeňových stavov zveri vo zvernici

Tabuľka č. 2

|  |  |
| --- | --- |
| Kvalitatívna trieda | Výmera oplotenej plochy na 1 ks plánovanej zveri v ha |
| jeleň | daniel | muflón | pasrnec, jeleň sika | diviak |
| I. | do 4,5 | do 2,0 | do 1,5 | do 2,0 | do 3,0 |
| II. | 4,6 – 5,2 | 2,1 – 2,5 | 1,6 - 2,0 | 2,1 – 2,5 | 3,1 – 3,5 |
| III. | 5,3 – 6,0 | 2,6 – 3,0 | 2,1 – 2,5 | 2,6 – 3,0 | 3,6 – 4,0 |
| IV. | 6,1 – 6,7 | 3,1 - 4,0 | 2,6 - 3,0 | 3,1 - 4,0 | 4,1 – 4,5 |
| Koeficient prírastku | 0,7 - 0,9 | 0,7 - 0,9 | 0,8 - 1,2 | 0,7 - 0,9 | 1,0 – 1,5 |